# Aigua de Colònia

### De Viquipèdia

Aigua de Colònia original

L'Aigua de Colònia (en francès, "Eau de Cologne"; en alemany, "Kölnisch Wasser") és un tipus de perfum lleuger originari de Colònia, Alemanya, i es caracteritza per la seva típica concentració d'un 2-3% d'olis d'essència.

## [edita] Components

Sobre una base d'etanol diluït (70-90%), l'Aigua de Colònia conté una mescla d'olis cítrics entre els quals hi ha oli de llimona, taronja, bergamot, llima, raïm i neroli. També conté oli de lavanda, alecrim, farigola, petitgrain (fulla de taronja) i jasmí.

## [edita] Història

L'Aigua de Colònia és un perfum d'extractes cítrics llançat a Colònia el 1709 per Giovanni Maria Farina (1685-1766, un perfumer italià de Santa Maria Maggiore, al Valle Vigezzo, a Itàlia. Quan Farina creà el perfum, va dir que volia que fes la olor d'un matí primaveral italià després de la pluja.

L'Aigua de Colònia original s'usava només com a perfum, i Napoleó era un entusiasta de l'Aigua de Colònia de Farina.

La fórmula de Farina s'ha produït a Colònia des del 1709 per Farina Gegenüber, i continua essent un secret. La seva botiga a Obenmarspforten va obrir el 1709 i avui en dia és la companyia de fragàncies més antiga del món. Altres colònies només en comparteixen el nom i fan una olor completament diferent. El 1806, Jean-Marie Farina, un besnét de Giovanni Maria Farina, va obrir el negoci de perfums de París que acabà esdevenint Roger & Gallet, que posseeixen els drets de l'Eau de Cologne Extra Vieille.

"Aigua de Colònia", o només "colònia", ja és un terme comú. Nogensmenys, l'Aigua de Colònia original, la de Colònia, no és aigua de colònia, sinó eau de toilette, perquè té més d'un 5% de compostos aromàtics.

Obtingut de "http://ca.wikipedia.org../../../a/i/g/Aigua_de_Col%C3%B2nia_f28e.html"

Categoria: Cosmètics

##### Views

- Article
- Discussió
- Revisió actual

##### Cerca

##### En altres llengües

- Dansk
- Deutsch
- English
- Esperanto
- Español
- Français
- Italiano
- 日本語
- Nederlands
- Norsk (bokmål)
- Polski
- Português
- Русский
- Svenska
- Türkçe
- 中文